เป็นไข้มาประมาณ3วันแล้ว มีอาการอ่อนเพลีย มีน้ำมูกไหลเป็นปกติของคนไม่สบาย แต่2วันก่อนเลือดกำเดาไหลไม่หยุดเลยค่ะ เลือดกำเดาออกประมาณ 6 ครั้งภายใน2วันค่ะ แบบนี้เป็นอะไรร้ายแรงไหมคะ
สวัสดีค่ะ โดยปกติแล้วเลือดกำเดาไหลมากและบ่อยอาจเกิดจาก-เลือดกำเดาไหลจากมีเส้นเลือดฝอยในจมูกแตก เกิดจากการแคะ การไอจามแรงๆ หรือมีความดันสูงในเลือด-มีการติดเชื้อในโพรงจมูก-มีเนื้องอกในโพรงจมูก-มีภาวะเลือดออกง่ายผิดปกติ เช่นเกล็ดเลือดต่ำ หรือโปรตีนในการแข็งตัวของเลือดต่ำกว่าปกติ ทำให้มีเลือดออกได้ง่าย จึงมีอาเจียนเป็นเลือดร่วมด้วยถ้าเป็นไข้ที่เกิดจากทางเดินหายใจอักเสบหรือติดเชื้อ แล้วมีการสั่งน้ำมุกแรงๆอาจทำให้มีเลือดกำเดาไหลได้เช่นกัน แต่ไม่ควรเป็นมากแนะนำว่าถ้าเลือดกำเดายังไหลบ่อยๆ และมีปริมาณเลือดมากผิดปกติควรไปพบแพทย์เพื่อตรวจเพิ่มเติม แพทย์อาจตรวจดูภายในจมูกว่ามีการติดเชื้อหรือมีก้อนที่ทำให้เลือดออกหรือไม่ วัดความดัน เจาะเลือดดูระดับเกล็ดเลือดและโปรตีนในเลือดเพื่อหาสาเหตุค่ะการดูแลตัวเอง ไม่แคะแกะเกาจมูก ไม่ไอจามหรือสั่งน้ำมูกแรงๆ หากมีอาการให้บีบจมูกและก้มหน้าไว้ 10-15 นาที ใช้ผ้าเย็นประคบที่สันจมูกได้